बच्चों ने खा लिए रतनजोत के बीज, चार भर्ती
जिले में बायो डीजल के लिए रतनजोत लगवाया गया था, शासन ने इनका उपयोग तो नहीं किया। बच्चों के लिए जरूर यह जानलेवा बने हुए हैं। गुरुवार को रतनजोत के बीज खाकर 4 बच्चे बीमार हो गए। इन्हें जिला अस्पताल में भर्ती किया है। सेंगवाल ग्राम निवासी गौतम पिता मनीष (3), विद्यार्थी पिता दिलावर (6), मोहित पिता सुनील (5) व करीना पिता बसंत (4) ने गुरुवार को खेल खेल में रतनजोत के बीज खा लिए। परिजनों की सूचना के बाद 108 एम्बुलेंस से बच्चों को जिला अस्पताल में भर्ती किया है। इनकी हालत नाजुक बनी है हालांकि नियंत्रित है।
hin_Deva hin_Deva